ધોરાજી ના ફરેણી રોડ ખાતે રહેતા ૩૦૦ જેટલા ગરીબ પરિવારો છેલ્લા ૧૫ વર્ષથી પીવાના પાણી વગર વલખા મારી રહ્યા છે ત્યારે ધોરાજી નગરપાલિકા સામે તેમજ ડેપ્યુટી કલેકટર કચેરી સામે ઉપવાસ આંદોલન કર્યા પછી ડેપ્યુટી કલેક્ટરે ખાતરી આપીને પારણા કરાવ્યા જેના આજે ચારથી પાંચ વર્ષ થયા છતાં પણ આ વિસ્તારના લોકોને પાણી નથી મળ્યું આવા સમયે આજરોજ ધોરાજી ની નવી ભગવતસિંહજી હાઈસ્કુલ ગ્રાઉન્ડ ખાતે મહેસુલ ભવન ના ભૂમિપુજન સમારોહમાં રાજ્યના કેબિનેટ મંત્રી કૌશિક પટેલ તેમજ જિલ્લા કલેકટરશ્રી વિગેરે અધિકારીઓ ઉપસ્થિત હતા ત્યારે સો જેટલી મહિલાઓ પીવાના પાણીના પ્રશ્ને રજૂઆત કરવા માટે ગઈ ત્યારે ધોરાજી પોલીસે તમામ મહિલાઓને અટકાવી દીધી અને શાંતિથી રજૂઆત કરવા ગયેલી મહિલાઓને એક પણ અધિકારી નહીં મળતા મહિલાઓ પણ રોષે ભરાયેલી હતી